
PATVIRTINTA
	Birštono savivaldybės tarybos
2022 m. vasario mėn. 10 d.
sprendimu Nr. TSE-1
5 programa
        

SOCIALINĖS PARAMOS IR PASLAUGŲ TEIKIMO PROGRAMA
(programos pavadinimas)

PROGRAMOS APRAŠYMAS
	Biudžetiniai metai
	2022

	Asignavimų valdytojas 
	Savivaldybės administracijos direktorius
Socialinių įstaigų vadovai:
BĮ Nemajūnų dienos centro direktorius

	Programos kodas
	05

	Savivaldybė, vykdydama valstybės ir vietos savivaldos socialinę politiką, organizuoja savo teritorijoje socialinės paramos teikimą piniginėmis lėšomis ir socialinėmis paslaugomis gyventojams, kurių socialinė padėtis mažina jų socialinio dalyvavimo galimybes. Šios programos tikslas – integruoti socialiai atskirtus asmenis į visuomenę, panaudojant efektyvias socialinės paramos priemones. Ši programa padės kurti saugią socialinę aplinką.
Įgyvendinant Socialinės paramos ir paslaugų teikimo programą nėra numatoma apribojimų, kurie turėtų neigiamą poveikį moterų ir vyrų lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui.
Birštono savivaldybės administracijos socialinės paramos skyrius įgyvendina valstybinę ir savivaldybės bendruomeninę socialinės apsaugos politiką savivaldybės teritorijoje, teikia socialinę paramą ir teikia bei plėtoja socialines paslaugas vietos bendruomenėje.
Vadovaudamasis Lietuvos Respublikos įstatymais ir Vyriausybės nutarimais Socialinės paramos skyrius išmoka socialines išmokas įvairioms gyventojų grupėms. 
Socialinės paramos skyriuje apskaičiuojama ir skiriama piniginė socialinė parama:
· socialinė pašalpa;
· kompensacijos būsto šildymui, už šaltą ir karštą vandenį;
· kompensacijos dėl teisės į kredito, paimto daugiabučiam namui atnaujinti (modernizuoti), ir palūkanų apmokėjimą;
· laidojimo pašalpa;
· išmokos vaikui;
· socialinė parama mokiniams;
· kt. išmokos.
Programa yra tęstinė.

	Savivaldybės prioritetas (-ai) 
	Subalansuota socialinės infrastruktūros plėtra
	Eil. Nr.
	

	Kodas
	Programos tikslo pavadinimas

	01
	Gerinti gyvenimo kokybę šeimoms ir nepasiturintiems asmenims. 

	Tikslo įgyvendinimo aprašymas:
Tikslas įgyvendinamas remiantis Lietuvos Respublikos įstatymais, Vyriausybės nutarimais ir Savivaldybės norminiais aktais. Šiuo tikslu siekiama mažinti atskirtį tarp socialiai remtinų žmonių grupių, mažinti skurdą bei užtikrinti socialinių paslaugų teikimą.
Siekiant šio tikslo yra įgyvendinami šie uždaviniai:

01 Uždavinys. Teikti vienkartinę paramą Birštono savivaldybės gyventojams.

Šiam uždaviniui įgyvendinti bus taikomos šios priemonės: 
1.  Mokėti vienkartinę išmoką gimus vaikui. 
Priemonės vertinimo kriterijus – Birštono savivaldybėje gimusių vaikų skaičius per metus. Planuojama, kad vienkartinė išmoka gimus vaikui iš valstybės biudžeto bus mokama 34 vaikams, panaudojama 15 000 eurų, o iš savivaldybės biudžeto - mokama 20 vaikų ir panaudota 5 000 eurų.
2.  Mokėti išmokas vaikams.
Priemonės vertinimo kriterijus – išmokas gaunančių vaikų skaičius. Planuojama, kad išmokos vaikams bus mokamos 800 vaikų, panaudojama 704 900 eurų.
3.  Mokėti laidojimo pašalpas. 
Priemonės vertinimo kriterijus – mirusių asmenų skaičius. Planuojama, kad parama mirties atveju iš valstybės biudžeto bus išmokėta 96 asmenims ir panaudota 30 700 eurų, o iš savivaldybės biudžeto – už 80 mirusių asmenų ir panaudota 12 000 eurų.
4.  Mokėti vienkartines pašalpas. 
Priemonės vertinimo kriterijus – vienkartinių pašalpų gavėjų skaičius. Planuojama, kad vienkartinės išmokos bus išmokėtos 60 Birštono savivaldybės gyventojų, panaudojama – 26 000 eurų. 

Už šio uždavinio visų priemonių įgyvendinimą atsakingas Birštono savivaldybės administracijos Socialinės paramos skyrius.

02 Uždavinys. Kurti saugią aplinką vaikams.

Šiam uždaviniui įgyvendinti bus taikoma priemonė:
1. Socialinių paslaugų teikimo organizavimas socialinę riziką patiriančioms šeimoms. 
Priemonės vertinimo kriterijus – šeimų, gaunančių socialines paslaugas, skaičius. Planuojama, kad paslaugos bus teikiamos 20 šeimų, patiriančių socialinę riziką. Paslaugas teiks 2 socialiniai darbuotojai ir atvejo vadybininkas. Priemonei įgyvendinti bus skiriama 63 000 eurų. Už priemonės įgyvendinimą atsakingas BĮ Nemajūnų dienos centras. 

03 Uždavinys. Teikti paramą nepasiturintiems asmenims ir šeimoms.

Šiam uždaviniui įgyvendinti bus taikomos šios priemonės: 
1. Teikti finansinę socialinę paramą nepasiturintiems asmenims. 
Priemonės vertinimo kriterijus – asmenų, gaunančių socialinę pašalpą, skaičius. Planuojama socialinę pašalpą skirti 165 asmenims ir panaudoti 85 000 eurų.
2. Mokėti įstatymu numatytas kompensacijas asmenims, gaunantiems mažas pajamas. Priemonės vertinimo kriterijus – asmenų, gaunančių kompensacijas, skaičius. Planuojama kompensacijas skirti 185 asmenims ir panaudoti 125 000 eurų.
3. Dalinai kompensuoti pažangių studentų iš nepasiturinčių šeimų mokymosi išlaidas. Priemonės vertinimo kriterijus – studentų prašymų skaičius. Planuojama, kad prašymus pateiks 12 studentų ir bus panaudota 4 000 eurų.
4. Teikti paramą mokinio reikmenims įsigyti. 
Priemonės vertinimo kriterijus – patenkintų prašymų, paramai mokinio reikmenims įsigyti, skaičius. Planuojama, kad bus patenkinti 60 prašymų ir panaudota 5 000 eurų.
5. Kompensuoti vaikų nemokamą maitinimą. Priemonės vertinimo kriterijus – patenkintų prašymų skaičius. Planuojama patenkinti 80 prašymų ir panaudoti 60 700 eurų.

Už šio uždavinio 1, 2, 4 ir 5 priemonių įgyvendinimą atsakingas Birštono savivaldybės administracijos Socialinės paramos skyrius, o už 3 priemonės įgyvendinimą – Birštono savivaldybės administracijos Jaunimo reikalų koordinatorius.

	Kodas
	Programos tikslo pavadinimas

	02
	Gerinti gyvenimo kokybę neįgaliesiems ir pensinio amžiaus žmonėms.

	Tikslo įgyvendinimo aprašymas:
Tikslas įgyvendinamas vadovaujantis Lietuvos Respublikos įstatymais, Vyriausybės nutarimais ir Savivaldybės norminiais aktais. Šiuo tikslu stengiamasi pritaikyti būstus neįgaliesiems, kontroliuoti socialinės reabilitacijos projektus, teikti socialines paslaugas Birštono savivaldybės neįgaliesiems ir pensijinio amžiaus asmenims. Savivaldybėje nestacionarias, t. y. bendrąsias (informavimo, konsultavimo, tarpininkavimo, atstovavimo, asmens higienos, ir transporto paslaugas) ir specialiąsias (pagalbos į namus, socialinių įgūdžių ugdymo ir palaikymo paslaugas socialinę riziką patiriančioms šeimoms ir neįgaliesiems, dienos socialinę globą asmens namuose ir institucijoje, integralias paslaugas), socialines paslaugas teikia BĮ Nemajūnų dienos centras. Birštono neįgaliųjų draugija ir VšĮ LASS pietvakarių centras, dalyvaudami socialinės reabilitacijos paslaugų neįgaliesiems bendruomenėje projekte, teikia paslaugas Birštono savivaldybės neįgaliesiems. Birštono savivaldybės administracija kartu su Nemajūnų bendruomenės santalka ir su BĮ Nemajūnų dienos centre įsikūrusiais Bendruomeniniais šeimos namais įgyvendina projektą „Paslaugų šeimai plėtojimas Birštono savivaldybėje“, projekto Nr. 08.4.1-ESFA-V-416-04-0002. Projekte numatytos veiklos skirtos visoms krizę išgyvenančioms šeimoms, auginančioms vaikus. Projekte numatomos kompleksinės pagalbos veiklos: psichologinė ir socialinė pagalba krizę išgyvenančioms šeimoms, pozityvios tėvystės mokymai, socialinių įgūdžių ugdymas ir sociokultūrinės paslaugos, vaikų priežiūros paslaugos, potencialių ir esamų tikslinių grupių informavimas, konsultavimas, mediacijos paslaugos. Projektinės veiklos priemonėmis siekiama apjungti biudžetinių ir nevyriausybinių organizacijų potencialą šeimos gerovės labui, sukuriant efektyvią kompleksinių paslaugų teikimo šeimai infrastruktūrą Birštono savivaldybėje. Stacionarių socialinių paslaugų teikėjų savivaldybės teritorijoje nėra. 
Siekiant šio tikslo bus įgyvendinamas šis uždavinys:

01 Uždavinys. Teikti paramą ir paslaugas neįgaliesiems ir pensinio amžiaus žmonėms.

Šiam uždaviniui įgyvendinti bus taikomos šios priemonės: 
1. Pritaikyti būstą ir aplinką neįgaliems asmenims.
Priemonės vertinimo kriterijus – pritaikytų būstų skaičius neįgaliesiems. Planuojama pritaikyti 5 būstus ir panaudoti 55 500 eurų.
2. Vykdyti Birštono savivaldybėje Socialinės reabilitacijos paslaugų neįgaliesiems bendruomenėje projektų atrankos konkurso organizavimą. 
Priemonės vertinimo kriterijus – veiklų ir jose dalyvaujančių neįgaliųjų skaičius. Planuojama, kad bendras veiklų ir jose dalyvaujančių neįgaliųjų skaičius bus 120, o panaudota bus 11 200 eurų.
3. Nevyriausybinių organizacijų veiklų finansavimas. 
Priemonės vertinimo kriterijus – organizacijų, gaunančių finansavimą ir veiklose dalyvaujančių gyventojų skaičius. Planuojama, kad bendras organizacijų, kurios gaus finansavimą ir veiklose dalyvaujančių asmenų skaičius bus 1 450, o NVO rėmimui bus panaudota 83 500 eurų.
4. Teikti socialines paslaugas. 
Priemonės vertinimo kriterijus – asmenų gaunančių socialines paslaugas skaičius. Planuojama, kad socialines paslaugas gaus 90 asmenų ir panaudota bus 123 200 eurų.
5. Tęsti paslaugų šeimai plėtojimą Birštono savivaldybėje, įgyvendinant projektą „Paslaugų šeimai plėtojimas Birštono savivaldybėje“. 
Priemonės vertinimo kriterijus – dalyvių, gaunančių kompleksines paslaugas, skaičius. Planuojama, kad paslaugas iš viso bus gavę 284 asmenys ir panaudota 2022 m. bus 71603 eurų. 

Už šio uždavinio 1 ir 3 priemonių įgyvendinimą atsakingas Birštono savivaldybės administracijos Socialinės paramos skyrius, už 2 priemonės – Birštono savivaldybės neįgaliųjų draugija ir VšĮ LASS pietvakarių centras, už 4 priemonės įgyvendinimą atsakingas BĮ Nemajūnų dienos centras, o už 5 – Birštono savivaldybės administracija kartu su BĮ Nemajūnų dienos centru ir Nemajūnų bendruomenės santalka. 

	Kodas
	Programos tikslo pavadinimas

	03
	Vykdyti socialinės politikos įgyvendinimą ir administravimą savivaldybėje.

	Tikslo įgyvendinimo aprašymas:
Įgyvendinant šį tikslą bus įgyvendinta Užimtumo programa bei įstaigoms kompensuojami patirti nuostoliai už Birštono savivaldybės gyventojams suteiktas paslaugas (pavėžėjimo, perkėlimo).
Siekiant šio tikslo yra įgyvendinami šie uždaviniai:

01 Uždavinys. Teikti įstaigoms patirtų nuostolių už gyventojams teikiamas paslaugas kompensacijas.
Šiam uždaviniui įgyvendinti bus taikomos šios priemonės: 
1. Birštono savivaldybės gyventojams teikiamų pavėžėjimo paslaugų dalinė kompensacija. Priemonės vertinimo kriterijus – bilietų su nuolaida skaičius. Planuojama, kad bilietų bus 6 000 ir panaudota bus 30 000 eurų.
2. Mokinių pavėžėjimo iki mokymo įstaigų užtikrinimas. 
Priemonės vertinimo kriterijus – pavežamų mokinių skaičius. Planuojama, kad pavežta bus 275 mokiniai ir panaudota 100 000 eurų.
3. BĮ Birštono miesto tvarkymo tarnybos kelto išlaikymo išlaidų kompensavimas.
Priemonės vertinimo kriterijus – perkėlimų skaičius. Planuojama, kad perkelta bus 1 400 kartų, o išlaidų kompensavimui panaudota 25 000 eurų.
4. Užimtumo programos įgyvendinimas. 
Priemonės vertinimo kriterijus – laikino pobūdžio darbus dirbusių asmenų skaičius. Planuojama, kad laikino pobūdžio darbus dirbs 7 asmenys ir panaudota bus 7 000 eurų.

Už šio uždavinio 1, 2 ir 3 priemonių įgyvendinimą atsakinga Birštono savivaldybės administracija, o už 4 priemonės – Birštono savivaldybės administracijos Socialinės paramos skyrius. 

02 Uždavinys. Vykdyti Socialinės paramos skyriaus veiklos administravimą.
Šiam uždaviniui įgyvendinti bus taikoma ši priemonė:
1. Socialinės politikos įgyvendinimo administravimas savivaldybėje. 
Priemonės vertinimo kriterijus – administravimo funkcijas atliekančių darbuotojų skaičius. Planuojama, kad socialinės politikos įgyvendinimą savivaldybėje administruos 7 darbuotojai ir panaudota bus 101 000 eurų.

Už šio uždavinio įgyvendinimą atsakingas Birštono savivaldybės administracijos Socialinės paramos skyrius. 



	Galimi programos vykdymo ir finansavimo variantai:
Savivaldybės biudžeto lėšos, Valstybės biudžeto lėšos, specialiosios tikslinės dotacijos, Užimtumo fondo lėšos, ES lėšos. 

	Susiję įstatymai ar kiti svarbūs teisės aktai:
Lietuvos Respublikos Socialinių paslaugų įstatymas, Lietuvos Respublikos Piniginės socialinės paramos nepasiturintiems gyventojams įstatymas, Lietuvos Respublikos išmokų vaikams įstatymas, Lietuvos Respublikos Paramos mirties atveju įstatymas, Lietuvos Respublikos socialinės paramos mokiniams įstatymas, Lietuvos Respublikos Vyriausybės 1998 m. sausio 29 d. nutarimas „Dėl apmokėjimo už socialines paslaugas principų ir tvarkos patvirtinimo“ Nr. 111, Lietuvos Respublikos Neįgaliųjų socialinės integracijos įstatymas, Socialinės apsaugos ir darbo ministro 2006-04-05 įsakymu Nr. A1-93 patvirtintas Socialinių paslaugų katalogas, Lietuvos Respublikos Kompensacijų nepriklausomybės gynėjams, nukentėjusiems nuo 1991 m. sausio 11-13 d. ir po to vykdytos SSRS agresijos, bei jų šeimoms įstatymas, Lietuvos Respublikos Užimtumo rėmimo įstatymas, kiti Birštono savivaldybės tarybos priimti teisės aktai. Lietuvos Respublikos daugiabučių namų savininkų bendrijų įstatymas. Lietuvos Respublikos Valstybės paramos būstui įsigyti ar išsinuomoti bei daugiabučiams namams modernizuoti įstatymas.

	Kita svarbi informacija:
Veiksmai, numatyti Birštono savivaldybės strateginiame plėtros plane iki 2030 m.: 
I PRIORITETAS. PATRAUKLIOS APLINKOS GYVENIMUI, POILSIUI IR DARBUI KŪRIMAS.
1.5. Tikslas. Viešųjų paslaugų kokybės gerinimas.
1.5.2. Uždavinys. Sveikatos, socialinių paslaugų kokybės ir prieinamumo gerinimas gyventojams.
1.5.2.1. Priemonė. Socialines sveikatos priežiūros paslaugas teikiančių įstaigų infrastruktūros atnaujinimas ir paslaugų plėtra.
1.5.2.2. Priemonė. Viešųjų paslaugų, infrastruktūros, skirtos neįgaliesiems asmenims, vystymas.
1.5.2.3. Priemonė. Teikiamų socialinių paslaugų rūšių (bendrųjų socialinių paslaugų, socialinės priežiūros paslaugų, socialinės globos paslaugų) išlaikymas ir išplėtimas.




Pridedama: 5 PRIEDAS.  Birštono savivaldybės 2022-2024 metų strateginio veiklos plano tikslų, uždavinių, priemonių, priemonių išlaidų ir produkto kriterijų suvestinė.

	                                          _______________________________


